CELEX: 32021D0044
Language: hu
Date: 2021-01-19 00:00:00
Title: A Bizottság (EU) 2021/44 végrehajtási határozata (2021. január 19.) Olaszországnak a személyszállítás tekintetében a héasajátforrás-alap kiszámításához bizonyos közelítő becslések 2024 végéig történő további alkalmazására való engedélyezéséről (az értesítés a C(2021) 71. számú dokumentummal történt) (Csak az olasz nyelvű szöveg hiteles)

2021.1.21.   
               
               
                  HU
               
               
                  Az Európai Unió Hivatalos Lapja
               
               
                  L 20/1
               
            
         A BIZOTTSÁG (EU) 2021/44 VÉGREHAJTÁSI HATÁROZATA
         (2021. január 19.)
         Olaszországnak a személyszállítás tekintetében a héasajátforrás-alap kiszámításához bizonyos közelítő becslések 2024 végéig történő további alkalmazására való engedélyezéséről
         
            
               (az értesítés a C(2021) 71. számú dokumentummal történt)
            
         
         (Csak az olasz nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
         a saját forrásokkal foglalkozó tanácsadó bizottsággal folytatott konzultációt követően,
         mivel:
         
                     (1)
                  
                  
                     A 2006/112/EK tanácsi irányelv (2) 371. cikke értelmében azok a tagállamok, amelyek 1978. január 1-jén mentesítették az irányelv X. mellékletének B. részében felsorolt ügyleteket, az egyes érintett tagállamokban az említett időpontban fennálló feltételek mellett továbbra is mentesíthetik azokat. Az 1553/89/EGK, Euratom rendelet 2. cikkének (2) bekezdésével összhangban ezeket az ügyleteket figyelembe kell venni a hozzáadottérték-adóból (héa) származó saját források alapjának meghatározásakor.
                  
               
                     (2)
                  
                  
                     Az (EU, Euratom) 2015/2190 bizottsági végrehajtási határozat (3) engedélyezte Olaszország számára, hogy a héasajátforrás-alap 2015. január 1. és 2019. december 31. között történő kiszámításához közelítő becsléseket alkalmazzon a 2006/112/EK irányelv X. mellékletének B. része 10. pontjában említett nemzetközi személyszállítás és egyéb ügyletek tekintetében.
                  
               
                     (3)
                  
                  
                     2019. április 2-án kelt levelében Olaszország engedélyt kért a Bizottságtól arra, hogy a héasajátforrás-alap kiszámításához továbbra is bizonyos közelítő becsléseket alkalmazzon. Közelebbről, Olaszország nem tudja pontosan kiszámítani a héasajátforrás-alapot a 2006/112/EK irányelv X. melléklete B. részének 10. pontjában említett ügyletek – a személyszállítás és az abban a pontban említett egyéb ügyletek – tekintetében. Az ilyen számítás valószínűsíthetően indokolatlan igazgatási terhet jelent ahhoz képest, amilyen hatást az említett ügyletek Olaszország összesített héasajátforrás-alapjára gyakorolnak. Olaszország közelítő becslések alkalmazásával képes számítást végezni az ügyletek e kategóriájára nézve. Olaszország számára ezért engedélyezni kell, hogy a 2006/112/EK irányelv X. melléklete B. részének 10. pontjában említett személyszállítás és egyéb ügyletek tekintetében továbbra is közelítő becslések alkalmazásával számítsa ki a héasajátforrás-alapot.
                  
               
                     (4)
                  
                  
                     Az átláthatóság és a jogbiztonság érdekében helyénvaló korlátozni az engedély időbeli alkalmazhatóságát,
                  
               ELFOGADTA EZT A HATÁROZATOT:
         
            1. cikk
            A héasajátforrás-alap 2020. január 1. és 2024. december 31. között történő kiszámításához Olaszország számára engedélyezett, hogy közelítő becsléseket alkalmazzon a 2006/112/EK irányelv X. mellékletének B. része 10. pontjában említett személyszállítás és egyéb ügyletek tekintetében.
         
         
            2. cikk
            Ennek a határozatnak az Olasz Köztársaság a címzettje.
         
         
            Kelt Brüsszelben, 2021. január 19-én.
            
               
                  a Bizottság részéről
               
               Johannes HAHN
               
                  a Bizottság tagja
               
            
         
         
            (1)  HL L 155., 1989.6.7., 9. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Bizottság (EU, Euratom) 2015/2190 végrehajtási határozata (2015. november 25.) Olaszországnak a héa-sajátforrások alapjának kiszámításához bizonyos közelítő becslések alkalmazására való felhatalmazásáról (HL L 312., 2015.11.27., 24. o.).